Gwyneth in evasgewaad vir 48ste verjaardag | Netwerk24
Sy het die foto op Instagram geplaas en skryf daarby: "In niks anders as my verjaardagpakkie nie. Baie dankie vir al die verjaardagwense."
Paltrow, wat deesdae bekend is as stigter van die e-winkel Goop, het ook nie die kans laat verbygaan om een van haar produkte te bemark nie – Goop se nuwe lyfbotter het haar "oortuig om uit haar klere te glip". Dit verkoop teen amper R1 000 vir net meer as 150 ml.
Hierop het haar dogter, Apple (16), gereageer met: "Ma!"
Vele bekendes het ook op haar plasing gereageer, soos haar vriendin die Friends-aktrise Courteney Cox, wat skryf sy is 'n beeldskone vrou en op verskeie maniere 'n inspirasie.
Die model Naomi Campbell skryf: "Jy het dit, wys dit!"
Die aktrise Vanessa Hudgens het op die plasing gereageer met: "Wow."
Die geheim van Paltrow se skoonheid, soos almal weet die geval met bekendes is, is dat daar baie meer in hul lywe ingaan as net lyfbotter, het die tydskrif Vulture geskerts.